laion/Wikipedia-Exotic huggingface dataset:
সকিনা বানু বেগম

সকিনা বানু বেগম (ফার্সি: سکینہ بانو بیگم; ২৫ আগস্ট, ১৬০৪ সালে মারা যান) একজন মোগল রাজকন্যা। তিনি সম্রাট হুমায়ুনের কন্যা। সকিনা বানু বেগম সম্রাট হুমায়ূনের কন্যা। তার মায়ের নাম মাহে চুচাক বেগম। তার ভাইবোনদের মধ্যে আছেন মির্জা মুহাম্মদ হাকিম, ফারুক ফাল মির্জা, বখত-উন-নিসা বেগম এবং আমিনা বানু বেগম। সকিনা বানু বেগম বিয়ে করেছিলেন শাহ গাজী খানকে। শাহ গাজী খান সম্রাট আকবরের কাছের বন্ধু নকীব খান গজনভীর চাচাতো ভাই। তার চাচা ক্বাজী ঈসা দীর্ঘকাল ইরানের ক্বাজী তথা বিচারক হিসাবে কাজ করেছেন। ক্বাজী ঈসা ভারতে আসলে তাকে সরকারি চাকরিতে নিয়োগ দেওয়া হয়। ১৫৭৩ সালে তার মৃত্যুর পর, নাকিব খান আকবরকে জানান যে তিনি তার মেয়েকে তার কাছে রেখে গেছেন। আকবর নকিবের বাড়িতে গেলেন এবং সেই মেয়েকে বিয়ে করলেন। এভাবে তার দুই চাচাতো বোন রাজকীয় পরিবারের সদস্য হয়। ১৫৭৮ সালে সকিনা বানু বেগম কাবুলে চলে যান। সম্রাট আকবর তখনও দ্বিতীয়বারের মত কাবুল অভিযান শুরু করেন নি। ১৬০৪ সালের ২৫ আগস্ট সকিনা বানু বেগম মারা যান। Begum, Gulbadan (১৯০২)। The History of Humayun (Humayun-Nama)। Royal Asiatic Society। পৃষ্ঠা 186।  The Proceedings of the Indian History Congress - Volume 36। Indian History Congress। ১৯৭৫। পৃষ্ঠা 169।  Awangābādī, Shāhnavāz Khān; Prasad, Baini (১৯৭৯)। The Maāthir-ul-umarā: Being biographies of the Muḥammadan and Hindu officers of the Timurid sovereigns of India from 1500 to about 1780 A.D.। Janaki Prakashan। পৃষ্ঠা 383।  Walthall, Anne (২০০৮)। Servants of the Dynasty: Palace Women in World History। University of California Press। পৃষ্ঠা 107। আইএসবিএন 978-0-520-25444-2।  Beveridge, Henry (১৯০৭)। Akbarnama of Abu'l-Fazl ibn Mubarak - Volume III। Asiatic Society, Calcuta। পৃষ্ঠা 1256।
মুহম্মদ হোসেইন তবাতবাঈ

সৈয়দ মুহম্মদ হোসেইন তবাতবাঈ (আরবি: السيد محمد حسين الطباطبائي, ফার্সি: سید محمدحسین طباطبایی; ১৬ মার্চ ১৯০৩ – ১৫ নভেম্বর ১৯৮১) ছিলেন একজন ইরানি মুসলিম পণ্ডিত, তাত্ত্বিক, দার্শনিক এবং আধুনিক শিয়া ইসলামের অন্যতম বিশিষ্ট চিন্তক। তিনি তাঁর ২৭ খণ্ডে লিখিত তাফসীর তফসীর আল-মিজান গ্রন্থের জন্য সর্বাধিক পরিচিত, যা তিনি ১৯৫৪ থেকে ১৯৭২ সালের মধ্যে রচনা করেন। তিনি সাধারণত আল্লামা তবাতবাঈ (علامه طباطبایی) নামে পরিচিত এবং তেহরানের আল্লামা তবাতবাঈ বিশ্ববিদ্যালয়ের নামকরণ তাঁর নামানুসারে করা হয়েছিল। উইকিমিডিয়া কমন্সে মুহম্মদ হোসেইন তবাতবাঈ সংক্রান্ত মিডিয়া রয়েছে। Ashams Al-Sate'ah (الشمس الساطعة - the Bright Sun) - in Memory of Allameh Tabataba'i ওয়েব্যাক মেশিনে আর্কাইভকৃত ২৭ জানুয়ারি ২০২১ তারিখে by Allameh Tehrani Biography of Allameh Tabataba'i by Seyyed Hossein Nasr, preface of Shiite Islam Biography of Allameh Tabatabaei Taken from: “Stories from the life of Allama Tabataba'i(R) by Ahmad Luqmani, Allameh Tabataba'i, Meezane Ma`refit”, translated by S.K. Yusufali, Qum, Iran, 2006. Biography of Allameh Tabataba'i ওয়েব্যাক মেশিনে আর্কাইভকৃত ১৩ অক্টোবর ২০০৭ তারিখে by Mohammad Yazdi তাঁর কিছু রচনা Some of the books of Muhammad Husayn Tabatabai in Bookfinder.com Islamic Teachings In Brief The Qur'an in Islam al-Mizan Muhammad in the Mirror of Islam Shiite Islam Light Within Me A Shia Anthology, A Shi'ite Anthology VICEGERENCY (Risalah al-Wilayah) Kernel of the Kernel – A Shi'a approach to Sufism "Analytic Comparison between 'Allamah Tabataba'i's View and That of Henry Corbin concerning Human Perfection" (পিডিএফ)। ২০০৭-০৯-২৬ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (153 KiB) http://hamshahrionline.ir/details/68287 (Hamshahri) http://www.tabnak.ir/fa/news/73076/%D8%B2%D9%86%D8%AF%DA%AF%D8%A7%D9%86%D9%8A-%D8%B9%D8%A7%D9%84%D9%85-%D9%81%D8%B1%D8%B2%D8%A7%D9%86%D9%87-%D8%B9%D9%84%D8%A7%D9%85%D9%87-%D8%B7%D8%A8%D8%A7%D8%B7%D8%A8%D8%A7%D9%8A%D9%8A-%D8%AA%D8%B5%D9%88%D9%8A%D8%B1 Tabnak News "Google Scholar Page"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) al-Tijani al-Samawi, Muhammad (১৫ অক্টোবর ২০১২)। "An Invitation to Friends to Join the Research"। Al-Islam.org (ইংরেজি ভাষায়)। সংগ্রহের তারিখ ৭ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ramin Jahanbegloo, In Search of the Sacred : A Conversation with Seyyed Hossein Nasr on His Life and Thought, ABC-CLIO (2010), p. 82-89, 106-108. "An Introduction to the al-Mizan"। ২০০৮-০১-০১ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) * Jahanbaglu, Ramin (১৯৯৮)। Zire asmanhaye jahan (Below the skies of the world), An interview with Dariush Shayegan। Nashr Farzan। আইএসবিএন 964-6138-13-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) , (in Persian)[১][স্থায়ীভাবে অকার্যকর সংযোগ] Biography of Allamah Sayyid Muhammad Husayn Tabatabaei by Amid Algar, University of California, Berkeley, Published by Oxford University Press on behalf of the Oxford Centre for Islamic Studies.
নীলা মারিক্কার

নীলা মারিক্কার হলেন শ্রীলঙ্কায় ডেন্টসু ও ডেন্টসু ইজিস গ্রুপের অংশীদারত্বে চলা বিজ্ঞাপনী সংস্থা ডেন্টসু গ্রান্ট গ্রুপের (সাবেক গ্রান্ট ম্যাককান গ্রুপ) প্রধান। নীলা মারিক্কারের বাবার নাম রেগি চান্দাপ্পা এবং মায়ের নাম থেরেসে চান্দাপ্পা। তার বাবা গ্রান্ড ম্যাককান গ্রুপের প্রতিষ্ঠাতা ছিলেন। নীলা মারিক্কার শ্রীলঙ্কার বিভিন্ন বাণিজ্যিক প্রতিষ্ঠানের প্রধান হিসেবে দায়িত্ব পালন করেছেন। তিনি 'শ্রীলঙ্কা ফার্স্ট' নামে একটি সংগঠন প্রতিষ্ঠা করেছেন, যা দেশটিতে তামিল বিদ্রোহীদের পুনর্বাসনে দেশটির সরকারের সাথে কাজ করে চলেছে। তিনি শ্রীলঙ্কায় ইউএনডিপির 'শান্তিতে বিনিয়োগ' কর্মসূচির একজন পরামর্শক। তিনি শ্রীলঙ্কার ব্যবসায়ীদের নিয়ে দক্ষিণ আফ্রিকা সফর করেছেন। সেখানে তারা শান্তি প্রতিষ্ঠা ও সংঘাত পরবর্তী যুগে দেশ গঠনে ব্যবসা কীভাবে ভূমিকা রাখে, সে বিষয়ে জ্ঞান আহরণ করেছেন। নীলা মারিক্কার দেশটিতে নারী অধিকার নিয়েও কাজ করে চলেছেন। তিনি দেশটির উইমেন ওয়েজিং পিস নেটওয়ার্কের সাথে যুক্ত আছেন। তিনি শান্তি প্রতিষ্ঠায় নারীর অবদান নিয়ে হার্ভার্ড বিশ্ববিদ্যালয়ে বক্তব্য প্রদান করেছেন। "Profile of Neela Marikkar"। dropping knowledge। সেপ্টেম্বর ১০, ২০০৬। সংগ্রহের তারিখ ২০০৮-০৩-১৮।  Benjamin, Medea; Evans, Jodie (২০০৫)। Stop the Next War Now Effective Responses to Violence and Terrorism। New World Library। আইএসবিএন 978-1-57731-740-1। সংগ্রহের তারিখ ২০০৮-০৩-১৮।  "Promoting Peace in Sri Lanka: The Role of the Private Sector"। Woodrow Wilson International Center for Scholars। জানুয়ারি ৩১, ২০০৬। ডিসেম্বর ৬, ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৩-১৮।  "Neela Marikkar:Expert Spotlight:Empowering the Silent Majority"। Hunt Alternatives Fund। ২০০৮। ২০০৮-০৫-১৭ তারিখে মূল থেকে আর্কাইভ করা। সংগ্রহের তারিখ ২০০৮-০৩-১৮।  "REGINALD (REGGIE) SEBASTIAN RODRIGO CANDAPPA"। RootsWeb। ডিসেম্বর ১৪, ২০০৩। সংগ্রহের তারিখ ২০০৮-০৩-২০।
এন্তিসার আমের

এন্তিসার মোহাম্মেদ আমের (আরবি: انتصار عامر) (জন্ম ৩ ডিসেম্বর ১৯৫৬) হচ্ছেন ষষ্ঠ মিশরের রাষ্ট্রপতি আবদেল ফাত্তাহ এল-সিসির স্ত্রী এবং খালাতো বোন এবং তিনি ২০১৪ সালের ৮ই জুন থেকে মিশরের ফার্স্ট লেডি হিসেবে নিয়োজিত রয়েছেন। আমের ১৯৭৭ সালে এল আব্বাসিয়া হাই স্কুল থেকে তার হাই স্কুল ডিপ্লোমা লাভ করেন। তিনি আইন-শামস বিশ্ববিদ্যালয়ের হিসাববিজ্ঞান বিভাগ হতে ব্যাচেলর অব কমার্স ডিগ্রী লাভ করেন। আবদেল ফাত্তাহ এল-সিসির সামরিক একাডেমি থেকে স্নাতক সম্পূর্ণ হওয়ার পর ১৯৭৭ সালে আমের ও এল-সিসির বিয়ে হয়েছিল। তাদের তিন পুত্র এবং এক মেয়ে রয়েছে: মাহমুদ, মোস্তফা, হাসান ও আয়া। ৩০ই জুনে মিশরের সামরিক অভ্যুত্থানের পর মিশরের রাষ্ট্রপতি হিসেবে তার স্বামীর নিয়োগে আমের মিশরের মিশরের ফার্স্ট লেডি হন। ৩ জুলাই ২০১৩ থেকে ৭ জুন ২০১৪ পর্যন্ত পরিবর্তনকালীন সময়ে বিচারক অ্যাদলি মনসুরকে ভারপ্রাপ্ত রাষ্ট্রপতি হিসেবে নিয়োগ দেওয়া হয়। এরপর সিসি প্রেসিডেন্ট পদে জয়লাভ করেন এবং পরে ৮ই জুন ২০১৪-এ শপথ গ্রহণ করেন। https://english.alarabiya.net/en/variety/2014/06/02/Egypt-s-next-First-Daughter-Meet-Aya-al-Sisi-.html
মাপুতো উপসাগর

মাপুতো উপসাগর, প্রাক্তন নাম দেলাগোয়া উপসাগর, দক্ষিণ মোজাম্বিকে ভারত মহাসাগরের একটি উপসাগর। উপসাগরটি ৯০ কিমি দীর্ঘ এবং ৩২ কিমি প্রশস্ত। এর দক্ষিণে ইনহাকা উপদ্বীপ অবস্থিত। গভীর পানির জাহাজ সহজেই এখানে প্রবেশ করতে পারে বলে এটি আফ্রিকার পূর্ব উপকূলের সবচেয়ে ভাল পোতাশ্রয়গুলির একটি। উপসাগরের প্রধান বন্দরটির নামও মাপুতো। উপসাগরটিতে অনেকগুলি নদী এসে পতিত হয়েছে। এদের মধ্যে দক্ষিণ থেকে আগত মাপুতো নদী অন্যতম। পর্তুগিজ নাবিক আঁতনিউ দু কাঁপু, যিনি ভাস্কু দা গামা-র জাহাজ বহরের একজন ক্যাপ্টেন ছিলেন, ১৫০২ সালে মাপুতো উপসাগরে প্রবেশ করেন। পরবর্তীতে পর্তুগিজ ও ব্রিটিশেরা এখানকার তীরে বাণিজ্যকেন্দ্র স্থাপন করে। ১৯শ শতকের শুরুর দিকে ব্রিটিশ ও পর্তুগিজ উভয়েই এলাকাটি দখলের চেষ্টা করে। শেষ পর্যন্ত পর্তুগাল নিয়ন্ত্রণ স্থাপনে সমর্থ হয়।
সাইদ হাসান টিপু

সাইদ হাসান টিপু বাংলাদেশের জনপ্রিয় ব্যান্ড শিল্পী। অবসকিওর (বাংলা ব্যান্ড) এর প্রধান ভোকাল তিনি। টিপু ১৯৬৭ সালের ১৬ই জানুয়ারি খুলনায় জন্মগ্রহণ করেন।তিনি সেন্ট জোসেফ্‌স উচ্চ বিদ্যালয়ের প্রাক্তন ছাত্র। ১৯৮৫ সালের ১৫ই মার্চ খুলনায় অবসকিওর (বাংলা ব্যান্ড) প্রতিষ্ঠা করেন টিপু। এই ব্যান্ডের অনেক গানের মাঝে অন্যতম জনপ্রিয় গান ‘মাঝ রাতে চাঁদ যদি আলো না বিলায়’, ‘সেই তুমি কোথায়’, ‘স্বাধীনতার বীজমন্ত্র’, ‘আজাদ’, ‘দেশ ছাড় রাজাকার’, ‘তিস্তা’, ‘ফিলিস্তিনি’, ‘কলিকালের ভণ্ড বাবা’ এবং ‘ছাইড়া গেলাম মাটির পৃথিবী’, শ্রোতাপ্রিয়তা পাওয়া এই গানগুলো তার কণ্ঠে গাওয়া। "অবসকিউরের টিপুর জন্মদিনে"। Channel I। ১৬ জানুয়ারী ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ১৬ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "সংরক্ষণাগারভুক্ত অনুলিপি"। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।
সারাহ তৌমি

সারাহ তৌমি হলেন একজন তিউনিসীয় উদ্যোক্তা, যিনি দেশটিতে মরুকরণ প্রতিরোধী কর্মকাণ্ডে নিয়োজিত আছেন। সারাহ তৌমি জন্মেছিলেন ফ্রান্সে। তার বাবা ছিলেন একজন তিউনিসীয় এবং মা ছিলেন ফরাসি। ২০০৮ সালে প্যারিসে থাকাকালীন সময়ে সারাহ তৌমি 'ড্রিম' নামে একটি পরিবেশবাদী সংগঠন প্রতিষ্ঠা করেছিলেন। ২০১২ সালে তিউনিসিয়ায় ফিরে আসার পর তিনি দেশটিতে 'সবার জন্য বাবলাগাছ' নামের একটি মরুকরণ প্রতিরোধী পরিকল্পনা হাতে নেন। দেশটির সফ্যাক্স প্রদেশের বির সালাহ গ্রামে তার দাদাবাড়িতে মরুকরণের প্রভাব দেখে প্রকল্পটি হাতে নেন। তিনি স্থানীয় নারীদের মরুকরণের দরুণ নগরে যেয়ে কম বেতনে চাকরি করতে বাধ্য হতে দেখেছেন। তিউনিসিয়ার পরিবেশ মন্ত্রণালয় তার প্রকল্প গ্রহণ না করার পর তিউনিসিয়ার ব্যাংকগুলোতে প্রকল্পটির জন্য ঋণ চাইতে যেয়ে দেখেন যে, তিনি নারী বলে তাকে ঋণ দেওয়া হচ্ছে না। তিনি এই ঘটনা সম্পর্কে পরবর্তীতে বলেন, "সবসময় আমাকে না শুনতে হয়েছে, এটা ছিল আমার জন্য এক অনুপ্রেরণা। আমার উপর সমাজে নারীদের সমানাধিকার লাভের জন্য যুদ্ধ করার গুরুদায়িত্ব বর্তিয়েছে এবং এ জন্য 'সবার জন্য বাবলাগাছ' প্রকল্পটি হবে প্রথম পদক্ষেপ।" এরপর ,তিনি ব্যাংকে ব্যাংকে না ঘুরে লোকজনের কাছ থেকে টাকা সংগ্রহ শুরু করে তিনশ ইউরো জোগাড় করেন। তিনি দেশটির স্থানীয় খামারিদের বাবলাগাছ থেকে আঠা নিয়ে তা বিক্রি করার জন্য উদ্বুদ্ধ করা ছাড়াও অনাবৃষ্টি প্রতিরোধী সজনে গাছ থেকে তেল সংগ্রহের মাধ্যমে আর্থিকভাবে লাভবান হতে উদ্বুদ্ধ করেন। তার প্রকল্পের সাথে যুক্ত থাকা প্রথম দিককার খামারি সবাই নারী হলেও তিনি পরবর্তীতে প্রকল্পটিতে নারী পুরুষ সমতা প্রতিষ্ঠিত হয়। এই প্রকল্পটির জন্য তিনি একমাত্র আরব ও আফ্রিকান হিসেবে ২০১৬ সালে 'ফরবেস ৩০ আন্ডার ৩০' তালিকায় স্থান পান। প্রকল্পটি '১মিলিয়নট্রিজ৪তিউনিসিয়া' নামেও পরিচিত। প্রকল্পটির জন্য ২০১৬ সালে তিনি প্রথম তিউনিসীয় হিসেবে রোলেক্স উদ্যোগ পুরস্কার লাভ করেন। ২০১১ সালে তিনি হাতেম মাহবৌলি ও আসমা মনসৌরের সাথে তিউনিসীয় সামাজিক উদ্যোগ কেন্দ্র প্রতিষ্ঠা করেন, যা দেশটিতে সামাজিক উদ্যোগ নিয়ে কাজ করে চলেছে। "Sarah Toumi"। Skoll। সংগ্রহের তারিখ ১৯ অক্টোবর ২০১৬।  "Sarah Toumi, jeune pousse tunisienne déjà dans le classement Forbes"। Jeune Afrique (French ভাষায়)। ২৬ ফেব্রুয়ারি ২০১৬। সংগ্রহের তারিখ ১৯ অক্টোবর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Sarah Toumi, 28"। Forbes। সংগ্রহের তারিখ ১৯ অক্টোবর ২০১৬।  "La Tunisienne Sarah Toumi parmi les finalistes du concours Rolex Awards pour les entrepreneurs sociaux"। The Huffington Post (French ভাষায়)। ১৯ অক্টোবর ২০১৬। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Hun kommer til København: En superhelt med træer som våben"। Politiken। ১৬ মার্চ ২০১৬। সংগ্রহের তারিখ ১৯ অক্টোবর ২০১৬।  "Who We Are"। Tunisian Center for Social Entrepreneurship। ২০১৬-১১-২৯ তারিখে মূল থেকে আর্কাইভ করা।
চর ভৈরবী ইউনিয়ন

চর ভৈরবী বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন। চর ভৈরবী ইউনিয়নের আয়তন ২,৫৬৯ একর। ২০১১ সালের পরিসংখ্যান অনুযায়ী চর ভৈরবী ইউনিয়নের জনসংখ্যা ১৪,৫৩৯ জন। এর মধ্যে পুরুষ ৭,৩৩৮ জন এবং মহিলা ৭,২০১ জন। মোট পরিবার ৩,৪২০টি। হাইমচর উপজেলার সর্ব-দক্ষিণে চর ভৈরবী ইউনিয়নের অবস্থান। এ ইউনিয়নের উত্তর-পূর্বে আলগী দুর্গাপুর দক্ষিণ ইউনিয়ন, উত্তরে নীলকমল ইউনিয়ন, পশ্চিমে হাইমচর ইউনিয়ন, দক্ষিণ-পশ্চিমে বরিশাল জেলার হিজলা উপজেলার হিজলা গৌরাব্দি ইউনিয়ন এবং পূর্বে লক্ষ্মীপুর জেলার রায়পুর উপজেলার উত্তর চর আবাবিল ইউনিয়ন অবস্থিত। চর ভৈরবী ইউনিয়ন হাইমচর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী চর ভৈরবী ইউনিয়নের সাক্ষরতার হার ৫৪.৫%। চরভৈরবী উচ্চ বিদ্যালয়, গাউসুল আজম আদর্শ দাখিল মাদ্রাসা, চরভৈরবী আজিজিয়া আজহারুল উলুম দাখিল মাদ্রাসা, এম জে এস বালিকা উচ্চ বিদ্যালয় ও কলেজ। চরভৈরবী ইউনিয়নের প্রধান হাট-বাজার গুলো হলো চরভৈরবী লঞ্চঘাট বাজার, গরম বাজার, আমতলী বাজার ইত্যাদি, চরভৈরবী নতুন বাজার। হাইমচর উপজেলা হাইমচর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কামেট

কামেট নন্দা দেবী পর্বতশৃঙ্গের পরে ভারতের গড়ওয়াল অঞ্চলের দ্বিতীয় সর্বোচ্চ পর্বতশৃঙ্গ। এর উচ্চতা ৭,৭৫৬ মিটার। পর্বতটি তিব্বতের সাথে সীমান্তের কাছে উত্তরাখন্ড-এর চামোলি জেলাতে অবস্থিত। এটি বিশ্বের ২৯তম সর্বোচ্চ পর্বতশৃঙ্গ। পর্বতটি হিমালয় পর্বতমালার মূল পর্বতশ্রেণীটির উত্তরে অবস্থিত জাস্কার পর্বতশ্রেণীর অন্তর্গত এবং সুরু নদী ও কার্নালি নদীর মধ্যে অবস্থিত। এটি দেখতে একটি বিরাট পিরামিডের মত, যার সমতল শীর্ষ এলাকা থেকে দুইটি শৃঙ্গ উপরে উঠে গেছে। ১৯৩১ সালে একটি ব্রিটিশ পর্বতারোহী দল এটির শীর্ষে আরোহণ করে।
আলজেরীয় লেখিকাদের তালিকা

এটি আলজেরিয়ায় জন্মগ্রহণকারী বা সেই দেশের সাথে ঘনিষ্ঠভাবে জড়িত নারী লেখিকাদের একটি তালিকা । নোরা অ্যাকভাল (জন্ম ১৯৫৩), লোক গল্প লেখিকা ফাদমা আইত মনসুর (৮৮২-১৯৬৭), আত্মজীবনী তাওস আম্রচে (১৯১৩-১৯৭৬), উপন্যাসিক, গায়ক, প্রথম আলজেরীয় নারী উপন্যাস প্রকাশ করেন লেইল আওচাল (জন্ম ১৯৩৬), ফরাসি জন্মগ্রহণকারী আলজেরিয়ার লেখিকা, আত্মজীবনী লেখিকা যমিন বাছির (জন্ম ১৯৫৪), চিত্রনাট্যকার, চলচ্চিত্র পরিচালক ড সামিরা বেলিল ( ১৯৭২ -২০০৪ ), আলজেরিয়ার জন্মগ্রহণকারী ফরাসি নারীবাদী, আত্মজীবনী লেখিকা নাসির বেলৌলা (জন্ম ১৯৬১), নারীবাদী সাংবাদিক, উপন্যাসিক, কবি, ফরাসি ভাষায় লেখেন মরিয়ম বেন (১৯২৮-২০০১), কর্মী, উপন্যাসিক, কবি, এবং চিত্রশিল্পী। লতিফা বেন মনসুর (জন্ম ১ ৯ ৫০), উপন্যাসিক, নাট্যকার, ছোট গল্প লেখিকা, ভাষাবিদ নুরিয়া বেনঘবিত-রেমাউন (জন্ম ১৯৫২), সমাজবিজ্ঞানী, রাজনীতিক, অ-কথাসাহিত্য লেখিকা খাদিজা বেঙ্গুএন্না (জন্ম ১৯৬৫), সাংবাদিক, আল জাজিরা টেলিভিশন উপস্থাপক বার্তে বেনিচৌ-আবোলকার (১৮৮৮-১৯ ৪২), আলজেরিয়ার প্রথম ইহুদি নারী প্রকাশিত হবে মাইসা বে (জন্ম ১৯৫০), শিক্ষিকা, ছোট গল্প লেখিকা, উপন্যাসিক মারি কার্ডিনাল (১৯২৯-২০০১), সেরা বিক্রি উপন্যাসিক, চলচ্চিত্র অভিনেত্রী চরিন্নে ছেভাল্লিয়ের (জন্ম ১৯৩৫), ইতিহাসবিদ, উপন্যাসিক ল্যন্দা ছউইতেন ( ২০১২), ফরাসি ভাষা লেখিকা, শিক্ষিকা হেলেন সিক্সাস (জন্ম ১৯৩৭), শিক্ষিকা, উপন্যাসিক, কবি, নাট্যকার, দার্শনিক, সমালোচক, নারীবাদী লেখিকা আসিয়া দিজবার (১৯৩৬-২০১৫), ফাতিমা-জোহরা ইমালয়েনের কলামের নাম , উপন্যাসিক, অনুবাদক, চলচ্চিত্র নির্মাতা রাবিয়া জেলটি (জন্ম ১৯৫৪), কবি, উপন্যাস লেখিকা, আরবিতে লেখেন ফধিলা এল ফারুক (জন্ম ১৯৬৭), সাংবাদিক, উপন্যাসিক ফাতিমা গাল্লাইরে (জন্ম ১৯৪৪), ফ্রাঙ্কো-আলজেরিয়ার নাট্যকার, ছোট গল্প লেখিকা সালিম গাঝালী (জন্ম ১৯৫৮), প্রশংসিত সাংবাদিক, নারী অধিকার কর্মী আনা গ্রেচি (১৯৩১-১৯৬৬), কবি মিমি হাফিদা (জন্ম ১৯৬৫), কবি, সাংবাদিক, ভিজ্যুয়াল শিল্পী দজনেট ল্যাচমেট (জন্ম ১৯৪৮), উপন্যাসিক ও অভিনেত্রী আইকা লেমসাইন (জন্ম ১৯৪২), ফ্রেঞ্চ ভাষা লেখিকা এবং নারী অধিকার কর্মী লেইলা মারউইন (জন্ম ১ ৯ ৬০), সাংবাদিক, সৃজনশীল লেখিকা মালিকা মোকেদেম (জন্ম ১৯৪৯), প্রশংসিত উপন্যাসিক আহমদ মোস্তেঘেনিমি, ১৯৭০ সাল থেকে কবি, উপন্যাসিক, সর্বাধিক বহুল প্রচারিত মহিলা আরবি ভাষার লেখিকা সামিরা নেগ্রোচে (জন্ম ১৯৮০), মেডিক্যাল ডাক্তার, কবি লেইলা সেববার (জন্ম ১৯৪১), উপন্যাসিক, লেখিকা, ভ্রমণ লেখিকা, সমালোচক, ছোট গল্প লেখিকা, শিক্ষাবিদ ওয়াসাইল তমজালি (জন্ম ১৯৪১), আইনজীবী, নন-ফিকশন নারীবাদী লেখিকা জুহুর ওয়ানসি (জন্ম ১৯৩৭), আরবি ভাষার সংক্ষিপ্ত গল্প লেখিকা, সাংবাদিক সম্পাদক, রাজনীতিবিদ মার্সে ওলিনস্কি (জন্ম ১৯৪৩), আলজেরিয়ার জন্মগ্রহণকারী ফরাসি সাংবাদিক, উপন্যাসিক ফাতেমা জোহরা জমৌম (জন্ম ১৯৬৭), লেখিকা, চলচ্চিত্র নির্মাতা, শিক্ষিকা
আসমা মনসৌর

আসমা মনসৌর (আরবি:أسماء منصور) হলেন একজন তিউনিসীয় উদ্যোক্তা ও নারী অধিকার কর্মী। তিউনিসিয়ার এক রক্ষণশীল পরিবারে জন্ম হওয়া আসমা মনসৌর ছোটবেলা থেকেই বাবা মায়ের কঠোর শাসনে বেড়ে ওঠেন। পনের বছর বয়স থেকে তিনি তিউনিসিয়ার সমাজে নারীর অবস্থান নিয়ে লেখালেখি শুরু করেন। লেখালেখি শুরু করলেও তিনি পড়াশোনা চালিয়ে গিয়েছেন এবং ২০১০ সালে তিউনিসিয়ার মানৌবা বিশ্ববিদ্যালয় থেকে স্নাতক হন। ২০১৩ সালে তিনি স্নাতকোত্তর ডিগ্রি লাভ করেন। ছাত্রাবস্থাতেই তিনি বিভিন্ন সংগঠনের নেতৃত্বে নিয়োজিত ছিলেন। তিনি ছাত্রাবস্থায় পিপলস মুভমেন্ট ফর হিউম্যান রাইটস লার্নিং নামে একটি মানবাধিকার সংগঠন প্রতিষ্ঠা করেছিলেন। সংগঠনটি তিউনিসীয় নাগরিকদের মানবাধিকার নিয়ে কাজ করত। জাপান সফরের পর তিনি সেখানে সামাজিক উদ্যোগের প্রভাব তাকে আকর্ষণ করে। ২০১১ সালে তিনি হাতেম মাহবৌলি ও সারাহ তৌমির সাথে তিউনিসীয় সামাজিক উদ্যোগ কেন্দ্র প্রতিষ্ঠা করেন, যা দেশটিতে সামাজিক উদ্যোগ নিয়ে কাজ করে চলেছে। ২০১৪ সালে তিনি বিবিসি ১০০ নারী র তালিকায় স্থান পেয়েছিলেন। ২০১৬ সালের জুন মাসে তাকে আফ্রিকার ৪২ জন নবধারা প্রবর্তকদের মাঝে তাকে তিন নম্বরে রেখেছিল ভেঞ্চারস আফ্রিকা নামের একটি সাময়িকী। "Asma Mansour"। Ashoka। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৬।  Mayard, Aline (১৪ ডিসেম্বর ২০১৪)। "Asma Mansour: Tunisia's social entrepreneurship pioneer"। Wamda। সংগ্রহের তারিখ ২৮ নভেম্বর ২০১৬।  "Who We Are"। Tunisian Center for Social Entrepreneurship। ২০১৬-১১-২৯ তারিখে মূল থেকে আর্কাইভ করা।  "Who are the 100 Women 2014?"। BBC। ২৬ অক্টোবর ২০১৪। সংগ্রহের তারিখ ২৮ নভেম্বর ২০১৬।  Okoroafor, Cynthia (২০১৬)। "42 African Innovators To Watch"। Ventures Africa। ১২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৬।  "Une jeune tunisienne dans le top 3 des meilleurs innovateurs africains"। Radio Tunis Chaîne Internationale। ৭ জুন ২০১৬। সংগ্রহের তারিখ ২৮ নভেম্বর ২০১৬।
মালয়েশীয় মহিলা লেখকদের তালিকা

এটি মালয়েশিয়ায় জন্মগ্রহণকারী বা সেই দেশের সাথে ঘনিষ্ঠভাবে জড়িত নারী লেখিকাদের একটি তালিকা । সুরিয়ানী আব্দুল্লাহ ( ১৯২৪-২০১৩ ), ইতিহাসবিদ, স্মৃতিকথাবিদ আদিবাহ আমিন (জন্ম ১৯৩৬), উপন্যাসিক, নাট্যকার, কলাম লেখিকা, অনুবাদক ওয়ানি অরডি (জন্ম ১৯৮৪), কবি, গান লেখিকা চে হুসনা আজহারী (জন্ম ১৯৫৫), ছোট গল্প লেখিকা, শিক্ষক ফাতিমাহ বাসু (জন্ম ১৯৪৩), উপন্যাসিক, ছোট গল্প লেখিকা, সমালোচক, শিক্ষাবিদ জেন চু (জন্ম ১৯৮৬), ইংরেজি ভাষা ফ্যান্টাসি উপন্যাসিক এবং ছোট গল্প লেখিকা ডুলসি গ্রে (১৯১৫-২০১১), মালয়েশিয়ার জন্মগ্রহণকারী ব্রিটিশ অভিনেত্রী, ঔপন্যাসিক, নাট্যকার চুয়া গুট এং (জন্ম ১৯৪৩), ইংরেজি ভাষা উপন্যাসিক খাদিয়া হাশিম (জন্ম ১৯৪২), উপন্যাসিক, ছোট গল্প লেখিকা, শিশুতোষ লেখিকা, কবি সিটি জাইনন ইসমাইল (জন্ম ১৯৪৯), উপন্যাসিক, ছোট গল্প লেখিকা, কবি, শিক্ষাবিদ খসনার জোহান, ইতিহাসবিদ, ১৯৭৪ সাল থেকে: নন-ফিকশন লেখিকা শিহ-লি কও (জন্ম ১৯৬৮), ছোট গল্প লেখিকা মার্গারেট লিম (জন্ম ১৯৪৭), শিশুতোষ লেখিকা রানী মানিকা ২০০৩ সালে সেরা বিক্রিত উপন্যাসিক সালমা মানজা, সেলহা বিনতি আব্দুল রশিদ (জন্ম ১৯৩৭), ঔপন্যাসিক, ছোট গল্প লেখিকা, কবি, সাংবাদিক প্রীতি সমারসান, ২০০০-এর দশকের প্রথম দিকে, ইংরেজি ভাষার ছোট গল্প লেখিকা, উপন্যাসিক আজালিয়া সুহাইমি (জন্ম ১৯৮৫), কবি, ফটোগ্রাফার হিলারি থাম (১৯৪৬-২০০৫), মালয়েশিয়ান-আমেরিকান কবি, স্মৃতিকথা এবং ছোট গল্প লেখিকা দিনা জামান (১৯৬৯), ছোট গল্প লেখিকা, লেখিকা, কলাম লেখিকা
ফিলিস্তিনি লেখিকাদের তালিকা

এটি ফিলিস্তিনে জন্মগ্রহণকারী বা সেই অঞ্চলের সাথে ঘনিষ্ঠভাবে জড়িত নারী লেখিকাদের একটি তালিকা । উমাইয়া আবু হানা (জন্ম ১৯৬১), ফিলিস্তিনি-ফিন্নিশ সাংবাদিক, কলাম লেখিকা, ঔপন্যাসিক লামা আবু ওদেহ (১৯৬২ সালে জন্মগ্রহণ করেন), ফিলিস্তিনি-আমেরিকান শিক্ষিকা, নন-ফিকশন লেখিকা সুসান আবুলহওয়া (জন্ম ১৯৭০), ফিলিস্তিন-আমেরিকার সেরা বিক্রি উপন্যাসিক, মানবাধিকার কর্মী, জেনিনে সকালের লেখিকা সামিরা আজম (১৯২৭-১৯৬৭), ছোট গল্প লেখিকা, সম্প্রচারক, অনুবাদক, রাজনৈতিক কর্মী লিয়ানা বদর (জন্ম ১৯৫০), উপন্যাসিক, ছোট গল্প লেখিকা ইবতিসাম বারাকাত, প্যালেস্টাইন-আমেরিকান স্মৃতিকথাবিদ, কবি, শিক্ষাবিদ, টাস্টিং দ্য স্কাইয : প্যালেস্টাইন চাইল্ডহুড (২০০৭) বইয়ের লেখিকা সেলমা দাব্বাঘ (জন্ম ১৯৭০), ফিলিস্তিনের উপর ক্ষমতাধর ব্রিটিশ ফিলিস্তিনি সংক্ষিপ্ত গল্প লেখিকা, উপন্যাসিক, নাট্যকার লায়লা এল-হাদ্দাদ (জন্ম ১৯৭৮), কুয়েতের জন্মগ্রহণকারী ফিলিস্তিনি সাংবাদিক, নন-ফিকশন লেখিকা নূর ইরাকাত, সমসাময়িক প্যালেস্টাইন-আমেরিকান আইনি স্কলার নাজওয়া কওয়ার ফারাহ (জন্ম ১৯২৩), শিক্ষিকা, ছোট গল্প লেখিকা, নাট্যকার, শিশুতোষ লেখিকা, উপন্যাসিক লেলা ফার্সখ (জন্ম ১৯৬৭), নন-ফিকশন লেখিকা, শিক্ষক আসমা আল-গুল (জন্ম ১৯৮২), সাংবাদিক সুহির হামাদ (জন্ম ১৯৭৩), ফিলিস্তিন-আমেরিকান কবি, নন-ফিকশন লেখিকা নাদিয়া হিজাব (ফল। ১৯৮৮), সিরিয়ায় জন্মগ্রহণকারী ফিলিস্তিনি বিশ্লেষক, সাংবাদিক, মার্কিন যুক্তরাষ্ট্রে বসবাস করছেন হুজামা হাবিয়েব (জন্ম ১৯৬৫), কুয়েতি-জন্মগ্রহণকারী ফিলিস্তিনি ঔপন্যাসিক, ছোট গল্প লেখিকা, কলাম লেখিকা, কবি এবং অনুবাদক অ্যানিমেয়ারি জাকির (জন্ম ১৯৭৪), চলচ্চিত্র নির্মাতা, কবি সালমা জয়িউসি (জন্ম ১৯২৬), জর্ডান-ফিলিস্তিনি কবি, অনুবাদক রুলা জেবারেল (জন্ম ১৯৭৩), সাংবাদিক, উপন্যাসিক, চিত্রনাট্যকার ঘাদা কর্মী (জন্ম ১৯৩৯), ঔষধ ডাক্তার, নন-ফিকশন লেখিকা, কলাম লেখিকা সাহার খলিফ (জন্ম ১৯৪২), ঔপন্যাসিক, নারীবাদী দিমা খাতিব (জন্ম ১৯৭১), সাংবাদিক রোসমেয়ার সাইদ জহলান (১৯৩৭-২০০৬), ফিলিস্তিনি-আমেরিকান ইতিহাসবিদ, লেখিকা, নন-ফিকশন লেখিকা শেরি হুসেনী শহীদ (১৯২২ -২০০৮), সূচিকর্ম প্রকল্প নেতা, অস্পষ্ট লেখিকা দিমা শেহাবি (জন্ম ১৯৭০), ফিলিস্তিনি-আমেরিকান কবি রেমন্ডা তৌল (জন্ম ১৯৪০), সাংবাদিক, কবি ফাদওয়া তোকান (১৯১৭-২০০৩), প্রশংসিত কবি, আত্মজীবনী মে জিয়াডে (১৮৮৬-১৯৪১), লেবানন-ফিলিস্তিনি কবি, লেখিকা, সাংবাদিক, স্যালনবাদী, অনুবাদক
৬ আগস্ট

৬ আগস্ট গ্রেগরীয় বর্ষপঞ্জী অনুসারে বছরের ২১৮তম (অধিবর্ষে ২১৯তম) দিন। বছর শেষ হতে আরো ১৪৭ দিন বাকি রয়েছে। ১৮২৫ - ল্যাটিন আমেরিকার দেশ বলিভিয়া স্পেনের উপনিবেশ থেকে মুক্ত হয়ে স্বাধীনতা লাভ করে। ১৮৯০ - নিউ ইয়র্কে এক খুনির মৃত্যুদণ্ড কার্যকর করার জন্য সর্বপ্রথম বৈদ্যুতিক চেয়ার ব্যবহৃত হয়। ১৯০৬ - বিপিনচন্দ্র পালের সম্পাদনায় বন্দে মাতরম্‌ (সংবাদপত্র) প্রথম প্রকাশিত হয়। ১৯১৪ - রাশিয়ার বিরুদ্ধে অস্ট্রিয়া যুদ্ধ ঘোষণা করে। ১৯১৪ - কলকাতা থেকে দৈনিক বসুমতী প্রথম প্রকাশিত হয়। ১৯২৪ - মিত্র ও সহযোগী শক্তির সাথে তুরস্কের লোজান চুক্তি (Traité de Lausanne) কার্যকরী হয়। ১৯৪৫ - মিত্র শক্তি আমেরিকা যুক্তরাষ্ট্র জাপানের হিরোশিমা শহরে পারোমাণবিক বোমা বিস্ফোরণ ঘটায়। ১৯৬২ - যুক্তরাজ্যের কাছ থেকে স্বাধীন হয় পশ্চিম ভারতীয় দ্বীপ জ্যামাইকা। ১৯৯১ - ষোল বছর পর বাংলাদেশে পুনরায় সংসদীয় গণতন্ত্র চালু হয় । ১৯৯৬ - ইরানের বিরুদ্ধে মার্কিন অর্থনৈতিক নিষেধাজ্ঞা সংক্রান্ত ডামাটো আইন অনুমোদন লাভ করে। ২০২৪ - সরকারী নিয়োগে কোটা সংস্কার আন্দোলন এবং পরবরতীতে অসহযোগ আন্দোলনে উদ্ভূত পরিস্থিতিতে বাংলাদেশে শেখ হাসিনার নেতৃত্বাধীন বাংলাদেশ আওয়ামী লীগ সরকারের পতন ঘটে। ১৮০৯ - আলফ্রেড, লর্ড টেনিসন, ইংরেজ কবি। (মৃ. ১৮৯২) ১৮৬৫ - হান্নাহ চ্যাপলিন, ইংরেজ অভিনেত্রী, গায়িকা ও নৃত্যশিল্পী এবং চার্লি চ্যাপলিনের মাতা। (মৃ. ১৯২৮) ১৮৮১ - অ্যালেকজান্ডার ফ্লেমিং, স্কটিশ জীববিজ্ঞানী, ফার্মাকোলজিস্ট এবং উদ্ভিদবিদ, নোবেল পুরস্কার বিজয়ী। (মৃ.১৯৫৬) ১৮৮৪ - কার্তিকচন্দ্র দাশগুপ্ত বাঙালি সাহিত্যিক ও সাংবাদিক । (মৃ.২৭/০২/১৯৬৫) ১৮৯৬ - অহীন্দ্র চৌধুরী,ভারতীয় বাঙালি অভিনেতা, পরিচালক, নাট্যশিল্পী। (মৃ.১৯৭৪) ১৯১১ - নরম্যান গর্ডন, দক্ষিণ আফ্রিকান ক্রিকেটার। (মৃ. ২০১৪) ১৯১১ - লুসিল বল, মার্কিন অভিনেত্রী, কৌতুকাভিনেত্রী, মডেল, চলচ্চিত্র-স্টুডিও নির্বাহী ও প্রযোজক। (মৃ. ১৯৮৯) ১৯১৭ - রবার্ট মিচাম, মার্কিন অভিনেতা, চলচ্চিত্র পরিচালক, লেখক, কবি, সুরকার ও গায়ক। (মৃ. ১৯৯৭) ১৯২৮ - অ্যান্ডি ওয়ারহল, মার্কিন ভিজুয়াল আর্ট আন্দোলনের নেতৃস্থানীয় ব্যক্তিত্ব ও চলচ্চিত্র পরিচালক। (মৃ. ১৯৮৭) ১৯২৯ - আবদুল গফুর হালী, বাংলাদেশী গীতিকার, সুরকার ও লোকশিল্পী। (মৃ. ২০১৬) ১৯৬২ - মিশেল ইয়ো, মালয়েশীয় অভিনেত্রী। ১৯৭০ - এম নাইট শ্যামালান, ভারতীয় বংশোদ্ভূত মার্কিন চলচ্চিত্র পরিচালক, প্রযোজক এবং চিত্রনাট্যকার। ১৯৭৩ - ভেরা ফারমিগা, মার্কিন অভিনেত্রী, চলচ্চিত্র পরিচালক, ও প্রযোজক। ১৯৮৪ - জেসি রাইডার, নিউজিল্যান্ডীয় ক্রিকেটার। ১৬৩৭ - ইংরেজ কবি ও নাট্যকার বেন জনসন। ১৬৬০ - দিয়েগো বেলাসকেস, স্পেনীয় চিত্রশিল্পী। (জ. ১৫৯৯) ১৮৭৩ - বাঙালী লেখক,সমাজকর্মী কিশোরীচাঁদ মিত্র।(জ.১৮২২) ১৯২৫ - ভারতের জাতীয়তাবাদী রাজনীতিবিদ স্যার সুরেন্দ্রনাথ বন্দ্যোপাধ্যায়।(জ.১০/১১/১৮৪৮) ১৯৫৭ - নোবেলজয়ী [১৯৩২] মার্কিন রসায়নবিদ আরভিং ল্যাংম্যুয়ির। ১৯৫৯ - মোহাম্মদ হোসেন খসরু, ভারতীয় সঙ্গীতজ্ঞ। (জ. ১৯০৩) ১৯৭৩ - ফুলগেনসিও বাতিস্তা, কিউবার রাষ্ট্রপতি, একনায়ক ও সৈনিক নেতা। (জ. ১৯০১) ১৯৮১ - ভূপেশ গুপ্ত, বাঙালি, কমিউনিস্ট আন্দোলনের অন্যতম নেতা এবং বিশিষ্ট সাংসদ। (জ.২০/১০/ ১৯১৪) ২০০২ - এড্সগার ডাইকস্ট্রা, ওলন্দাজ কম্পিউটার বিজ্ঞানী। (জ. ১৯৩০) ২০০৪ - সাংবাদিক, সাহিত্যিক সন্তোষ গুপ্ত। ২০২০ - শ্যামল চক্রবর্তী , ভারতের কমিউনিস্ট পার্টি (মার্ক্সবাদী) এর কেন্দ্রীয় কমিটির সদস্য , বামফ্রন্ট সরকারের পরিবহন মন্ত্রী(১৯৮২-১৯৯৬), রাজ্যসভা সদস্য (২০০৮-২০১৪) , ভারতের ছাত্র ফেডারেশন এর পশ্চিমবঙ্গ রাজ্য সভাপতি( ১৯৭৩-১৯৭৯) । হিরোশিমা দিবস উইকিমিডিয়া কমন্সে ৬ আগস্ট সংক্রান্ত মিডিয়া রয়েছে।